SÓLISTI TANEČNÍCI – „ZATANCUJME SI“
Krajská súťaž a prehliadka sólistov tanečníkov – ŠAFFOVA OSTROHA
(predbežný termín február – apríl 2015)

Poslanie súťaže: Cieľom súťaže je:
•	podnietiť umeleckých vedúcich, choreografov a interpretov vo folklórnych súboroch a 	skupinách k vyhľadávaniu a poznaniu tradičného tanečného materiálu;
•	podnietiť interpretov k vyhľadávaniu nielen jednotlivých tanečných motívov, ale aj k 	pochopeniu vzťahov a zákonitostí, ktoré sa prejavujú v pôvodných charakteristických 	motivických väzbách v motivických radoch a postupnostiach v tancoch ich pôvodných 	nositeľov;
•	podnietiť interpretov k dôslednejšiemu naštudovaniu autentického tanca s rešpektom a 	úctou k jeho pôvodnej forme i k pôvodným nositeľom;
•	podnietiť interpretov k tvorivému prístupu, k osobitej interpretácii tanečného materiálu a 	jeho kvalitnému scénickému spracovaniu;
•	podnietiť interpretov vo folklórnych súboroch a skupinách k aktívnejšiemu a kvalitnejšiemu 	tanečnému prejavu;
•	vytvoriť priestor na verejnú prezentáciu tanečníkov – sólistov, ktorí nie sú organizovaní vo 	folklórnych súboroch a skupinách;
•	zoznamovať verejnosť s hodnotami ľudového tanca, ako aj s najhodnotnejšími 	interpretačnými výkonmi.

Zásady a priebeh súťaže – podmienky:
•	súťaž je postupová – regionálne a krajské súťaže je možne spájať;
•	z každej úrovne môže za každú kategóriu postúpiť na vyššiu úroveň jeden súťažný 	výkon (ak regionálne osvetové/kultúrne stredisko usporiada súťaž pre viac okresov, 	tak v každej kategórii môže postúpiť jeden výkon z každého okresu);
•	vo výnimočných prípadoch si porota vyhradzuje právo postup neudeliť;
•	rovnako vo výnimočných prípadoch môže realizátor a organizačný garant postupovej 	súťaže na základe odporúčania príslušných odborných porôt pozvať na krajskú alebo 	celoštátnu súťaž aj ďalších ocenených z predchádzajúcich kôl;
•	na súťaži sa môžu zúčastniť tanečníci, ktorí v roku 2015 dovŕšia 12 rokov, trvale alebo 	prechodne bývajúci na území Slovenskej republiky.

Súťažiť môžu:
•	sólista, sólistka;
•	tanečný pár;
•	trojica, pokiaľ to príslušný tanec s pevnou formou vyžaduje;
•	vek interpretov musí byť v intenciách rokov určených v jednotlivých kategóriách;
•	dĺžka súťažného vystúpenia: 2 – 4 minúty (tanečný materiál z územia SR).

Súťažné kategórie:
•	Kategória A – osobnosti slovenského ľudového tanca
	(v roku 2014 to bol – Vojtech Littva, Liptovské Sliače, 2015 bude SPRESNENÉ)
	Táto kategória bola v roku 2014 rozčlenená na dve časti:
a) povinná časť: tancovanie podľa Vojtecha Littvu – na základe filmového záznamu NOC – presná tanečná transkripcia daných tanečných prvkov, motívov a motivických väzieb;
b) improvizačno-interpretačná časť: tanečník, resp. tanečný pár si tesne pred tancom vylosuje z liptovských melódií, ktoré mu muzika zahrá, v ľubovoľnom počte a poradí. Dôraz sa bude klásť na dokonalé zvládnutie tanečných motívov (motivických väzieb) a ich vhodné využitie v tanečnom stvárnení improvizačnou formou.
(Tanečníci si musia pripraviť tanec na všetky melódie, lebo dopredu nebudú vedieť, ktoré si pred svojím súťažným programom vylosujú.)
Súťažiaci v tejto kategórii musia absolvovať obe časti kategórie.
Záznam tanca bol v roku 2014 uverejnený na internetovom portáli You Tube, hudobné podklady boli uverejnené na webových stránkach Národného osvetového centra /www.nocka.sk/ a po schválení dotácie z dotačného systému Ministerstva kultúry SR aj na webových stránkach organizačného garanta.

•	Kategória B – voľná kategória – interpreti od 16 rokov, ktorí si do súťaže pripravia tanec pôvodných nositeľov ľudových tradícií alebo tanec podľa interpretov zo „zlatého fondu“ Šaffovej ostrohy. Všetci súťažiaci v tejto kategórii musia zasielať upravený videozáznam (max. 1.30 min.) pôvodného nositeľa do február – marec 2015 na kontaktnú adresu uvedenú 
(bude spresnené v roku 2015). V prípade tanečnej rekonštrukcie tanca je nutné dodať kópiu archívneho zápisu (+ adresu informačného zdroja).

•	Kategória C – tanečníci od 16 do 60 rokov (voľný výber).

•	Kategória D – tanečníci od 12 do 16 rokov – iba zo Slovenska
	Účinkujú v nej aj deti súťažiace so Šaffovým tancom. Súťažiaci v roku 2015 nesmie 	dovŕšiť vek 16 rokov.

•	Kategória N – nositelia ľudových tradícií nad 60 rokov + zlatý fond (nesúťažná 	kategória).
	Upozornenie: V kategórii N (nositelia ľudových tradícií nad 60 rokov) sa na 	celoštátnej súťaži predstaví z každej krajskej súťaže jeden, max. dva páry alebo 	jednotlivci, ktorých navrhne krajská porota. 

•	Vyhlasovateľ a organizátor má právo pozvať na celoštátnu súťaž aj tanečníkov, ktorí sa nezúčastnili na krajskej súťaži.

•	Vyhlasovateľ môže vybrať do tejto kategórie aj tanečníkov zo zlatého fondu.

Hudobný sprievod môžu tvoriť:
Sólisti inštrumentalisti (akordeón, heligónka, gajdica, gajdy a pod.);
ľudová hudba (na celoštátnej úrovni zabezpečuje organizátor) s možnosťou naštudovania včas zaslaných sprievodných melódií k tancom. V prípade požiadavky je potrebné včas zaslať sprievodnú hudbu (notový zápis, CD, audionahrávku) súťažného tanca – vlastná ľudová hudba – na vlastné náklady súťažiacich; zvukový nosič CD (súťažná nahrávka nahraná na začiatku CD). Hudobný sprievod každého súťažiaceho musí vopred schváliť organizátor.

Kritériá hodnotenia:
•	objavnosť tanečného materiálu,
•	vhodnosť výberu tanečného a hudobného materiálu, zostavenie a plynulosť výstupu (napríklad predvedenie jednotlivých tanečných motívov, väzieb, nástup, predspev, 	tanec ako celok),
•	gradácia, štýlové zvládnutie tanečného prameňa
•	schopnosť prispôsobiť interpretačné danosti podmienkam predvádzaného tanca a oblasti, z ktorej pochádza,
•	motivická výstavba, zvládnutie jednotlivých motívov, vhodnosť ich zoradenia z hľadiska príbuznosti, náročnosti a gradácie, práca s tanečným motívom (jeho rozvíjania), jeho vhodnosť a účelovosť, technické a výrazové zvládnutie tanca,
•	plynulosť, prirodzenosť a presvedčivosť interpretácie, celkový dojem,
•	súhrn všetkých faktorov pôsobiacich na diváka (tanec, hudba, spev, výtvarná stránka),
•	emotívny účinok celého výstupu. 

(Prihlášku poslať do 31. januára na: jarka.kohutova@tnos.tsk.sk, 032/6 555 324, 0905 207 968)

PRIHLÁŠKA SÓLISTI TANEČNÍCI

Záväzná prihláška na krajskú súťaž a prehliadku sólistov tanečníkov 
v ľudovom tanci – ŠAFFOVA OSTROHA 2015  (február – apríl)
(poslať do 31. januára na: jarka.kohutova@tnos.tsk.sk, 032/ 6 555 324, 0905 207 968)

Názov folklórneho súboru, skupiny:

Meno, adresa, mobil, mail na vedúceho súboru, skupiny:

Súťažná kategória (VYZNAČIŤ): 	A 	B 	C 	D 	N

1.	Meno a priezvisko súťažiacich: 	
	dátum narodenia: 
	adresa, mobil, mail:

2.	Meno a priezvisko súťažiacich:	 
	dátum narodenia: 
	adresa, mobil, mail:

Členovia (VYZNAČIŤ): folklórneho súboru, folklórnej skupiny, neorganizovaní

Názov súťažného tanca: 						Minutáž: 
Hudobný a tanečný materiál čerpaný z obce: 
Tanečný materiál od nositeľa ľudových tradícií: 

Stručná charakteristika súťažného tanca: 

Zloženie hudobného sprievodu – rozpis všetkých použitých hudobných nástrojov:
Počet členov hudobného sprievodu: 

Suma za dopravu (BUS, auto) vrátane DPH a stojného: 
Názov, adresa, mailová adresa, mobil, IČO prepravcu (BUS):

Usporiadateľ si vyhradzuje právo audio, video nahrávok z priebehu súťažných a sprievodných podujatí, ktoré môžu byť použité na metodické, propagačné a dokumentačné účely. 
Hore uvedený FS, FSk, DFS, neorganizovaní sa záväzne prihlasujeme na Regionálnu súťaž a prehliadku 2015. Prehlasujeme, že sme oboznámení s propozíciami súťaže. 

V ....................... dňa ..................         						
						.............................................................................
						podpis vedúceho FS, DFS, FSk, neorganizovaní